Um kampion mundial de kitesurf, ki representa Cabo Verde na mundu, sta renuncia passaporte caboverdiano pa é toma passaporte espanhol.
Marciel Lopes Almeida konxedu pa Matchu, ki é natural de ilha de Sal e ki nes momento, é ta konsideradu komu um herói na si terra, pamodi anu passadu é ganha campionato de Mundo de kitesurf, na modalidade de wave & strapless freestyle, gosi é dicidi renuncia passaporte de Cabo Verde. Segundo é fla, ku es passaporte, na aeroportos e embaixadas estrangerus é ta encontra sempre dificuldade(txeu burocracia) pa es pol visto, hora ki é ta mesti representa si terra lá fora.
Na um entrevista ki é da na um website de Espanha, é konta ma é ten ki anda sempre ku um revista ki teni si fotu nel, pa é mostra na aeroportos ma el é kampion de mundu. É fla ma kel revista li ta djudal mas ki si passaporte caboverdiano. ”N entra na txeu países graças a es revista, inclusive na Estados Unidos”, si ki é konta.
Matchu ta konsidera ma tudu ta serba mas fácil, si é Ka nasceba na Cabo Verde. Ma ta serba mas fácil si el era portugués, italiano… ou espanhol…asi é ta podeba treina sima é ta kré, pa é ganha kompitisons e pa é bira otru bés kampion de mundu de kitesurf.
Es jovem de 23 anu, dja pidi governo de Cabo Verde um passaporte diplomático, mas es ka sta dal, por isso é kré nacionalidade espanhol pa é ten mas facilidade na viaja, pa é recebe apoio pa é pode desloca pa é bai participa na kompitisons na strangeru.
Des manera, em troca de um passaporte, Spanha pode possivelmente bem ganha kampionato de mundu de Kitesurf, si es jovem bem representas futuramente.
Matchu fla ma é dificil renuncia si nacionalidade, “ta duén, pamodi n ta ama nha país, Cabo Verde sta na nha korason, mas Governo ka kré djudan, es pode daba mi passaporte diplomático, já ki mi é um embaixador de desporto, mas es ka kré dan”.“N kré representa nha país, mas n ka pode dexa problemas na aeroportos, pon fika sem kompiti e nem pon fika sem nha patrocinadores”.
por_Latn por_Latn kea_Latn kea_Latn kea_Latn por_Latn kea_Latn